**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Paskaidrojuma raksts**

**Limbažu novada pašvaldības domes 2024. gada 19. decembra saistošajiem noteikumiem**

**Nr. 32 “Par Limbažu novada pašvaldības pabalstu aizgādnībā esošu pilngadīgo personu aizgādņiem”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Aizgādņiem netiek paredzēts atbalsts no valsts, tāpēc, izvērtējot prioritātes, būtisks ir atbalsts no pašvaldības. Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Saskaņā ar Civillikuma 355. pantu aizgādņus pār pilngadīgajiem pēc tiesas sprieduma ieceļ attiecīgā bāriņtiesa. Lai atbalstītu personas, kuras bāriņtiesa ir iecēlusi par aizgādņiem pilngadīgai personai, apzinīgi pilda savus pienākumus, pašvaldība ir noteikusi materiālā atbalsta veidu – pabalstu aizgādnībā esošo pilngadīgo personu aizgādņiem.  2021. gada 25. novembrī izdotie Limbažu novada pašvaldības domes izdotie Saistošie noteikumi Nr.26 „Par Limbažu novada pašvaldības pabalstu aizgādnībā esošu pilngadīgo personu aizgādņiem”, zaudējuši spēku, līdz ar to ir jāizdod jauni saistošie noteikumi, pamatojoties uz Pašvaldību likuma 44. panta otro daļu. |
| 2. Fiskālā ietekme uz pašvaldības budžetu | Pabalsta apmērs 30,00 euro aizgādnībā esošo pilngadīgo personu aizgādņiem, savukārt ja aizgādnībā esoša persona dzīvo institūcijā vai ilgstoši (ilgāk par trim mēnešiem) atrodas ārstniecības iestādē pabalsta apmērs 20,00 euro netiek mainīts. Noteikumu izpildei netiek prognozēta papildus finansiāla ietekme uz pašvaldības budžetu. Pašvaldības budžetā šim atbalstam tiek paredzēti 12 600 euro, atbalstot 35 personas. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Noteikumi pozitīvi ietekmēs mērķgrupu, uz kuru attiecināms Noteikumu tiesiskais regulējums.  Ietekme uz vidi – neradīs ietekmi uz vidi.  Ietekme uz uzņēmējdarbības vidi pašvaldības teritorijā – nav attiecināma.  Ietekme uz konkurenci – nav ietekmes. |
| 4. Ietekme uz administratīvajām procedūrām un to izmaksām | 4.1. Institūcija, kurā privātpersona var vērsties Noteikumu piemērošanā, ir Limbažu novada Sociālais dienests (turpmāk – Sociālais dienests).  4.2. Galvenie procedūras posmi un privātpersonām veicamās darbības, ko paredz Noteikumi, ir šādi – lai saņemtu pabalstu, fiziska persona iesniedz iesniegumu Sociālajā dienestā. Lēmumu Sociālais dienests pieņem 10 darba dienu laikā no visu dokumentu iesniegšanas. Pabalstu izmaksā personai, kuru bāriņtiesa ir iecēlusi par aizgādni, vai pagaidu aizgādni pilngadīgai personai, kurai tiesa ir ierobežojusi rīcībspēju, vai nodibinājusi pagaidu aizgādnību. Pabalstus izmaksā uz iesniedzēja norādīto kredītiestādes kontu katru mēnesi.  4.3. Sociālā dienesta pieņemtos lēmumus un faktisko rīcību var apstrīdēt Limbažu novada domē.  4.4. Paredzētās administratīvo procedūru izmaksas – nav paredzētas. |
| 5. Ietekme uz pašvaldības funkcijām un cilvēkresursiem | 5.1. Noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci.  5.2. Noteikumi izstrādāti kā pašvaldības brīvprātīgā iniciatīva atbilstoši Pašvaldību likuma 5. pantam. |
| 6. Informācija par izpildes nodrošināšanu | Saistošos noteikumu izpildi nodrošina Sociālā dienesta darbinieki (pieņemot un izvērtējot iesniegumu atbilstību un pieņemot lēmumu). |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir atbilstoši iecerētā mērķa sasniegšanas nodrošināšanai – sniegt atbalstu personām, kuras rūpējas par personām, kuras pašas par sevi nevar parūpēties. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projektu izstrādājis Limbažu novada Sociālais dienests.  Saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē sabiedrības viedokļa noskaidrošanai no 2024. gada 21. novembra līdz 2024.gada 5.decembrim. Noteiktajā termiņā netika saņemts neviens viedoklis. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU